Haderslev Dam

Haderslev Dam er en innsjø vest for fjordbyen Haderslev i Sønderjylland. Byen er oppstått på en stor banke av avleiret sand og ligger midt mellom Haderslev Dam og Haderslev Fjord. Sjøen er 5 km lang og en maksimal bredde på 500 m. Omkring 1420 ble det anlagt en stor mølledemning ved Sønderbro, og denne demningen skapte Haderslev Dam. Haderslev Indre Dam oppsto i forbindelse med etableringen av omkjøringsveien rundt Haderslev by. Den 8. juli 1959 oppsto det en voldsom eksplosjon på den bensindrevne passasjerbåten Turisten. Båten var godkjent for 35 passasjerer, men hadde likevel 97 passasjerer om bord. 57 passasjerer omkom i ulykken. Den førte til forbud mot bensimotorer i persontrafikk til sjøs. På femtiårsdagen i 2009 ble det reist et minnesmerke ved ulykkesstedet. Vest for Haderslev Dam finnes innsjøen Hindemade på ca. 47 hektar. Hindemade er en gammel innsjø, som ble drenert bort i 1935. I løpet av de neste 60 år sank den gamle bunnen ca. 1,5 meter, og det ble vanskelig å dyrke det. I 1994 ble området gjenopprettet som innsjø. Referanser